2. Renovering af [adresse] (Åben)
Tidl. politisk behandling
BY, 29.11.22, pkt. 3
Forventet sagsgang
ØK, BY
Lovgrundlag
        Miljølovgivningen
SAGENS INDHOLD
Byrådet skal i denne sag tage stilling til renovering af [adresse]. I 
forbindelse med vedtagelse af struktur for genbrugspladserne i [adresse] 
besluttede Byrådet 29. november 2022, at pladsen skal bevares.
Genbrugspladsen i [adresse] er etableret omkring 1990. Det er over 30 år siden, og der er efterfølgende 
kommet skærpede krav til indretning af genbrugspladser. Det betyder, at der er krav til genbrugspladsen, 
som skal forbedres, for at den miljømæssige godkendelse kan opretholdes.
Bestyrelsen for Favrskov Affald godkendte 28. marts 2019 rammer og krav til en fremtidig modernisering 
og renovering af genbrugspladser i [adresse]. Beslutningen byggede bl.a. på Byrådets 
temamøder 30. oktober 2018 og 26. februar 2019. I forlængelse heraf blev der på byrådsmødet 29. 
november 2022 besluttet, at den fremtidige struktur for genbrugspladserne i [adresse] skulle 
baseres på 3 pladser (Hammel, [adresse] og en fælles plads for Hinnerup-Hadsten).
Moderniseringen af genbrugspladserne skulle indeholde følgende elementer: Overholdelse af miljøkrav, 
adskillelse af tung og let trafik, bedre aflæsningsforhold for kunderne, bedre oversigtsforhold samt 
selvbetjent åbningstid.
Bestyrelsen for Favrskov Affald har i forbindelse med moderniseringen af [adresse] ønsket, 
at der belyses to forskellige muligheder:

Udvidelse: Pladsen udvides, så genbrugspladsen opfylder de oprindelige krav om modernisering af 
genbrugspladser.

Miljøopdatering: Pladsen fastholdes på den nuværende størrelse, men moderniseres, så den 
overholder de miljømæssige krav til pladsens indretning.
Indretningsplaner for de 2 scenarier fremgår af bilag til sagen: ”Situationsplaner”. 
VURDERING
De to scenarier er vurderet i forhold til arealforhold, adskilt tung/let trafik, støjkrav, indretning af 
genbrugspladsen, fraktioner der skal afleveres andre steder, samlet anlægsøkonomi for de to pladser samt 
kundegrundlag og åbningstid.
[adresse] og åbningstid
[adresse] og åbningstid er ens for begge scenarier.
[adresse] er den mindste plads i [adresse] med ca. 35-40.000 besøgende om 
året. Besøgstallet har været faldende de sidste par år, men mængderne er ikke faldende.
[adresse]: EMN-2024-00252
Dok-ID: 3662824
Sagsbehandler: sve
Byråd
27. februar 2024  19:00
Genbrugspladsen vil have åbent hver dag fra 7-20. Der vil være bemanding i weekenden fra [adresse], og der 
vil dagligt være et tilsyn på genbrugspladsen på 1-2 timer, som der også er i dag. Der vil være et krav fra 
myndigheden om tilmelding, hvis borgerne ønsker at benytte genbrugspladsen i den ubemandede 
åbningstid. Derfor etableres et nyt adgangssystem, som sikrer, at man kan finde tilbage til borgere, som 
ikke overholder reglerne på pladsen. [adresse] genbrugsplads vil således få det system, som Hammel 
genbrugsplads allerede har etableret i dag. 
Scenarie med udvidelse af eksisterende areal
Hvis pladsen skal indrettes, så den lever op til planen for modernisering af genbrugspladser i 2019, betyder 
det, at der skal tilkøbes et areal på ca. 2.000 m2.
Genbrugspladsen vil få følgende forhold:

Tung og let trafik vil blive adskilt bedst muligt (som i Hammel)

Ny plads til haveaffald med afløb til spildevand

Ny belægning på hele pladsen

Nyt kloaksystem – overholdelse af nye dimensioneringsregler

Rampe, så der kan smides ned i containere. Tunge fraktioner skal ikke bæres op af trapper, og der vil 
ikke være trapper på den nye genbrugsplads 

TV-overvågning og ny belysning

Komprimatorcontainer med lavere indkast end containerne på pladsen i dag til f.eks. pap og rest efter 
sortering – hvilket medfører mindre kørsel fra pladsen og bedre aflæsning for borger

Deponi kan kun afleveres i bemandet åbningstid

Kemiaffaldscontainer fjernes fra pladsen og farligt affald til kemicontainer skal afleveres i den røde 
kasse. Alternativt skal man aflevere farligt affald til kemi i Hammel

Fraktioner, der giver stor fejlsortering, vil skulle fjernes
Tidsplan for denne udvidelse vil medføre en projekterings- og anlægsperiode på ca. 9 måneder.
Scenarie med miljøopdatering
Pladsen udvides ikke, men indrettes så miljømæssige krav sikres overholdt.
Genbrugspladsen vil få følgende forhold:

Tung og let trafik bliver ikke adskilt

Ny plads til haveaffald med afløb til spildevand. Øvrig afvanding bibeholdes så vidt muligt

Belægning bibeholdes så vidt muligt (mange nye kabler)

Ingen nedsænkede containere. Fortsat trapper til jernfraktionen

TV-overvågning 
og 
bevarelse 
af 
eksisterende 
belysning 
med 
nødvendig 
supplering 
(Videoovervågning)

Komprimatorcontainer med lavere indkast end containerne på pladsen i dag til f.eks. pap og rest efter 
sortering – hvilket medfører mindre kørsel fra pladsen og bedre aflæsning for borger

Deponi kan kun afleveres i bemandet åbningstid

Kemiaffaldscontainer fjernes fra pladsen, og farligt affald til kemicontainer skal afleveres i den røde 
kasse. Alternativt skal man aflevere farligt affald til kemi i Hammel

Visse fraktioner kan kun afleveres i bemandet åbningstid (weekender)

Evt. vil nye fraktioner ikke komme på [adresse] genbrugsplads

Fraktioner, der giver stor fejlsortering, vil skulle fjernes.
Når pladsen ikke udvides, vil der ikke blive krav om støjmålinger, da den holdes indenfor det samme 
aktivitetsniveau og samme rammer. Tidsplan for denne opdatering af pladsen vil være 3-4 måneder.
ØKONOMI
Der er udarbejdet et økonomisk overslag for udgifterne til de 2 beskrevne scenarier. Forslagene har ingen 
økonomiske konsekvenser for Favrskov Kommune, da området er takstfinansieret.
Scenarie med udvidelse af eksisterende areal:
Investering i en udvidelse og modernisering af [adresse] vil koste ca. 13-14 mio. kr. Det vil 
betyde en forventet takstmæssig effekt på ca. 65-70 kr. pr. husstand pr. år.
Scenarie med miljøopdatering:
Investering i en miljøopdatering af den eksisterende genbrugsplads vil koste ca. 7-7,5 mio. kr. Det vil betyde 
en forventet takstmæssig effekt på 35-40 kr. pr. husstand pr. år, og vil således være ca. 30 kr. billigere end 
en udvidelse af genbrugspladsen. 
INDDRAGELSE
Når der er truffet beslutning om renovering af pladsen, vil der være en opgave omkring information til 
borgerne i [adresse], da pladsen skal lukkes, mens den renoveres. I den periode skal borgerne køre til en 
af de øvrige pladser i [adresse].
Samtidig skal der informeres om den nye adgang til pladsen, hvor borgerne skal registrere sig hos [adresse] 
Forsyning for at kunne få adgang til den nye plads, når den åbner. Det er nyt, da borgerne tidligere har haft 
adgang med sundhedskort til [adresse] genbrugsplads.
INDSTILLING
Kommunaldirektøren indstiller til Byrådet:
1.
At Byrådet godkender, at genbrugspladsen i [adresse] moderniseres for 7-7,5 mio. kr., så den 
opdateres til at overholde de miljømæssige krav til indretning af en genbrugsplads.
BESLUTNING
Økonomiudvalget, 20. februar 2024:
Fraværende: Ingen
Indstilles godkendt.
Byrådet, 27. februar 2024:
Fraværende: Ingen
Godkendt med 22 stemmer for, en imod, mens to undlod at stemme.
For stemte Rune Winther, Hannah Simonsen, Alvin Koch, Johan Møller, Ingelise Mathiasen 
Åge Winther, Ritt Dahl, Gunnar Nilsson, Verner Frandsen, Iver Henriksen, Malou Simonsen, Esmarelda Henriksen 
Friis Noah Nilsson, Malthe Skov, Paul Vestergaard, Jørgen Winther, Einar Simonsen, Gorm Vestergaard, Henriette Jeppesen, 
Isabella Schmidt, Regitze Andreasen, Thake Peter Pedersen, Oscar Svendsen og Svenning Kjeldsen.
Imod stemte Mille Lind.
Hans Andresen og Jano Ravn undlod at stemme.
Bilag

Sammenligning af de 2 scenarier på [adresse] (3662826)

Situationsplan renovering eksisterende plads (3667533)

Situationsplan udvidelse af plads (3667534)
